Euro-Atlantic Security Initiative-ը Carnegie Endowment-ի կողմից 2009-2012թթ. իրականացված, ավարտված, արխիվացված նախագիծ է: Ռոբերտ Բոշ, Գալուստ Գյուլբենկյան, Starr հիմնադրամները, Carnegie Corporation-ը եւ ուրիշներ ֆինանսավորել են այդ նախագիծը, որի նպատակը եղել է Եվրո-ատլանտյան տարածքում անվտանգության ապահովման ինտելեկտուալ հիմք ստեղծելը: Հնարավոր է ստեղծվել է, բայց Վլադիմիր Պուտինի` Ղրիմ ներխուժելուց եւ այն ՌԴ-ին բռնակցելուց հետո դժվար թե այդ հիմքից ինչ-որ բան մնացած լինի: Նախագիծը ղեկավարել են Վոլֆգանգ Իշինգերը՝ Գերմանիայից (ԳՖՀ ԱԳ փոխնախարար), Իգոր Իվանովը՝ Ռուսաստանից (նախկին ՌԴ ԱԳ նախարար) եւ Սեմ Նանը՝ ԱՄՆ-ից (ԱՄՆ սենատոր): Նախագիծն իրականացնող հանձնաժողովի կազմում եղել են շուրջ 30 անձինք, փորձագետներ, նրանց թվում՝ պրն Արմեն Սարգսյանը: